Bluorela lorio

Bluorela lorio (Eos semilarvata, ankaŭ Serama lorio) estas genro de papagaj birdoj, en la familio Psittaculidae. Ĝi estas endemio de Indonezio, kie ĝi troviĝas en insulo Seram en Molukoj, Indonezio.

La bluorela lorio estas la plej malgranda Eos, 24 cm longa. Ĝi havas ruĝan korpon kun bluaj vangoj, mentono kaj orelkovriloj (ankaŭ la Nigraflugila lorio havas tion, sed ĝi havas ankaŭ nigrajn ŝultrojn, kiuj mankas ĉe la bluorela lorio), purpurbluajn abdomenon kaj subvostajn kovrilojn, kaj nigrajn striecajn flugilojn. Plenkreskulo havas oranĝan bekon kun rozkoloro ĉe junuloj.

La bluorela lorio foje troviĝas en altitudoj de nur 800 m, sed ĉefe de 1600–2400 m. Ĝi manĝas en florantaj arboj, inkluzive de erikoj super la arbarlimo. La grupoj estas malgrandaj.

Ofta specio en sia limigita teritorio, la bluorela lorio estas taksita kiel Preskaŭ Minacata en la IUCN Ruĝa Listo de Minacataj Specioj. Ĝia populacio malpliiĝas, kaj tio okazas ekde almenaŭ 2019.

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
 Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 
 Arndt, Thomas (2007) Lexicon of Parrots. Alirita en 31/07/07.
 Juniper & Parr (1998) Parrots: A Guide to Parrots of the World; .

Bibliografio



 Low, Rosemary. (1978). Lories and Lorikeets. The Brush-Tongued Parrots. Inkata Press: Melbourne. .

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Indonezio